5. pielikums

Iepirkuma “Tīkla komutatori”

(Nr. VK/2016/08) uzaicinājumam

**LĪGUMA PROJEKTS**

par Tīkla komutatoru piegādi

Rīgā

2016.gada \_\_\_\_.\_\_\_\_\_\_\_\_\_\_\_\_ Pasūtītāja līguma Nr. VKI/K/16/\_\_\_\_\_\_

 Piegādātāja Līguma Nr.: \_\_\_\_\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – **PASŪTĪTĀJS**, tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr.677 „Valsts kases nolikums”, no vienas puses, un

**\_\_\_\_\_\_\_\_\_\_**, vienotais reģ. Nr. \_\_\_\_\_\_\_\_\_, juridiskā adrese: \_\_\_\_\_\_\_\_\_\_\_, turpmāk – **PIEGĀDĀTĀJS**, tās \_\_\_\_\_\_\_\_\_\_ personā, kurš rīkojas saskaņā ar statūtiem, no otras puses, abi kopā un katrs atsevišķi turpmāk tekstā saukti – **Puses/Puse**,

pamatojoties uz Valsts kases iepirkuma (iepirkuma identifikācijas Nr. VK/2016/08), turpmāk – Iepirkums, rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

**1. Līguma priekšmets un līgumcena**

* 1. PASŪTĪTĀJS pasūta, bet PIEGĀDĀTĀJS piegādā, uzstāda, parametrizē, integrē PASŪTĪTĀJA infrastruktūrā un sniedz tehnisko atbalstu Tīkla komutatoriem (turpmāk – Prece), saskaņā ar Iepirkuma tehnisko specifikāciju, kas pievienota Līgumam kā pielikums Nr.1, turpmāk – Tehniskā specifikācija.
	2. Kopējā līgumcena par Preces piegādi, uzstādīšanu, parametrizēšanu, integrēšanu PASŪTĪTĀJA infrastruktūrā un tehnisko atbalstu ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_), kuru veido pamatsumma \_\_\_\_\_\_\_\_ EUR (\_\_\_\_\_\_\_\_\_\_\_) un pievienotās vērtības nodoklis (turpmāk – PVN) 21% - \_\_\_\_\_\_ EUR (\_\_\_\_\_\_\_\_\_\_) apmērā.
	3. Preces cena norādīta Tehniskajā specifikācijā.
1. **Samaksas veids un norēķinu kārtība**
	1. Samaksa par Preces piegādi, uzstādīšanu, parametrizēšanu un tehnisko atbalstu tiek veikta *euro* bezskaidras naudas norēķinu veidā uz PIEGĀDĀTĀJA bankas kontu 30 (trīsdesmit) dienu laikā pēc Līguma 3.6.apakšpunktā minētā pieņemšanas-nodošanas akta abpusējas parakstīšanas un rēķina saņemšanas.
	2. Par apmaksas dienu tiek uzskatīta tā diena, kad PASŪTĪTĀJS devis maksājuma rīkojumu bankai apmaksāt Līguma 2.1.apakšpunktā minēto rēķinu.
2. **Piegādes noteikumi un termiņi**
	1. Preces piegādi pilnā apjomā saskaņā ar Līgumu PIEGĀDĀTĀJS veic ne vēlāk kā 30 (trīsdesmit) darba dienu laikā pēc Līguma abpusējas parakstīšanas dienas.
	2. PIEGĀDĀTĀJS veic Preces piegādi, uzstādīšanu, parametrizēšanu, integrēšanu PASŪTĪTĀJA infrastruktūrā un tehnisko atbalstu PASŪTĪTĀJA norādītajās vietās, telpās un laikos, to saskaņojot ar PASŪTĪTĀJU ne vēlāk kā vienu darba dienu pirms Preces piegādes.
	3. Preces saņemšanu apstiprina PASŪTĪTĀJApārstāvis ar savu parakstu uz Preču pavadzīmes. Atbildība par Preces saglabāšanu, risks par nejaušu bojājumu, zaudējumu vai bojāeju pāriet no PIEGĀDĀTĀJAuz PASŪTĪTĀJU līdz ar Preču pavadzīmes parakstīšanas brīdi.
	4. Ja Prece neatbilst Tehniskajai specifikācijai, PIEGĀDĀTĀJAM tā jāpieņem atpakaļ un 5 (piecu) darba dienu laikā jāapmaina pret Tehniskajai specifikācijai atbilstošu.
	5. PIEGĀDĀTĀJS veic Preces piegādi uz PASŪTĪTĀJA norādīto adresi – Smilšu iela 1, Rīga.
	6. Preces uzstādīšanu, parametrizēšanu un integrēšanu PASŪTĪTĀJA infrastruktūrā PIEGĀDĀTĀJS veic ne ilgāk kā 5 (piecu) darba dienu laikā pēc Preces piegādes. Preces uzstādīšanas, parametrizēšanas un integrēšanas PASŪTĪTĀJA infrastruktūrā fakts tiek apstiprināts ar abpusēju pieņemšanas-nodošanas akta parakstīšanu.
	7. PIEGĀDĀTĀJA pienākums ir aizvest Preces iepakojumus pēc tās uzstādīšanas.
3. **Pušu atbildība**
	1. Puses ir savstarpēji atbildīgas par savlaicīgu un precīzu Līguma noteikumu izpildi.
	2. Gadījumā, ja kāda no Pusēm neizpilda vai nepienācīgi pilda Līguma noteikumus, kā rezultātā otrai Pusei ir nodarīti zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. Gadījumā, ja līgumcenas samaksa tiek aizkavēta, PASŪTĪTĀJS maksā PIEGĀDĀTĀJAM līgumsodu, kura apmērs ir 0,5% dienā no laikā nesamaksātās līgumcenas (ieskaitot PVN), bet ne vairāk kā 10% no kopējās līgumcenas (ieskaitot PVN).
	4. Gadījumā, ja Preces piegāde un/vai uzstādīšana un/vai parametrizēšana un/vai integrēšana PASŪTĪTĀJA infrastruktūrā un/vai tehniskā atbalsta sniegšana aizkavējas, PIEGĀDĀTĀJS maksā līgumsodu, kura apmērs ir 0,5% dienā no līgumcenas (ieskaitot PVN), bet ne vairāk kā 10% no kopējās līgumcenas.
	5. Līgumsoda samaksa neatbrīvo Puses no citu Līgumā paredzēto saistību izpildes, kā arī no pienākuma atlīdzināt nodarītos zaudējumus.
4. **Garantijas saistības**
	1. Precei tiek nodrošināta ražotāja garantija ar termiņu 60 (sešdesmit) mēneši no Preces uzstādīšanas, parametrizēšanas un integrēšanas PASŪTĪTĀJA infrastruktūrā brīža, kas paredz bojājumu novēršanu bez maksas.
	2. Garantijas laikā tiek nodrošināta sekojošo saistību izpilde:
		1. Bojāto mezglu nomaiņa 5 (piecu) darba dienu laikā no bojājuma pieteikuma;
		2. Reakcijas laiks līdz PASŪTĪTĀJA informēšanai par iespējamo problēmas risinājumu, darba dienās no 8:30 līdz 17:00, ne ilgāks par 1 (vienu) darba dienu;
		3. iekārtu programmatūras (firmware) versiju atjaunināšana, kļūdu labošana saskaņojot ar PIEGĀDĀTĀJU;
		4. pieeja iekārtu ražotāja un PIEGĀDĀTĀJA atbalsta interneta lapām;
		5. PIEGĀDĀTĀJA speciālistu tehniskās konsultācijas pa tālruni, e-pastu un tiešsaistē internetā;
		6. PIEGĀDĀTĀJA sertificētu speciālistu izsaukumi un ierašanās pie PASŪTĪTĀJA, ja problēmu nav iespējams atrisināt attālināti.
	3. PIEGĀDĀTĀJA kontakttālrunis zvaniem darba dienās darba laikā no plkst. 08:30 līdz plkst. 17:00 ir: +371 \_\_\_\_\_\_\_\_\_; e-pasts \_\_\_\_\_\_\_\_\_\_\_\_\_\_\_.
5. **Licencēšana**

Visu Tehniskajā specifikācijā minēto prasību izpildei nepieciešamajām programmatūras un aparatūras licences, ja tādas ir, ir iekļautas kopējā līgumcenā. Visas licences ir uz neierobežotu laiku, atbilstoši Līguma 5.punktā minētajām garantijas prasībām, t.i. garantijas periodā licences nodrošina programmatūras jauninājumu bezmaksas piegādi. Savukārt neierobežotā periodā pēc garantijas termiņa beigām PASŪTĪTĀJAM ir tiesības bez papildus maksas izmantot piegādāto infrastruktūru un programmatūru.

1. **Kontaktpersonas**
	1. Kontaktpersona, kura kontaktējas ar otru Pusi un uzrauga (koordinē) Līguma izpildi:

7.1.1. no PASŪTĪTĀJA puses ir Andris Rutkis (tālr.: 67094256, fakss; 67094220, e-pasts: Andris.Rutkis@kase.gov.lv );

* + 1. no PIEGĀDĀTĀJA puses ir \_\_\_\_\_\_\_ (tālr.: +371 \_\_\_\_\_\_\_, e-pasts: \_\_\_\_\_\_\_\_\_\_\_\_\_.
	1. Puses apņemas iespējami savlaicīgi informēt viena otru par izmaiņām pilnvaroto personu sastāvā vai personu pilnvarojuma apjoma izmaiņām.
1. **Nepārvarama vara**
	1. Puses ir atbrīvotas no atbildības par Līguma neizpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā 3 (trīs) darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
2. **Līguma spēkā stāšanās, grozīšana, izbeigšana, strīdu izskatīšana**
	1. Līgums stājas spēkā tā abpusējas parakstīšanas dienā un ir spēkā līdz Līgumā paredzēto Pušu saistību pilnīgai izpildei.
	2. Līgumu var grozīt Pusēm vienojoties un atbilstoši Publisko iepirkumu likuma 67.1 pantā noteiktajam. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. PASŪTĪTĀJS ir tiesīgs atkāpties no Līguma vienpusēji, ja:
		1. PIEGĀDĀTĀJS ir piegādājis kvalitātes un Līguma noteikumiem neatbilstošu Preci, par ko ir sastādīts atbilstošs akts;
		2. PIEGĀDĀTĀJS ir nokavējis Līgumā noteikto Preces piegādes termiņu ilgāk par 30 dienām.
	4. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 9.3.apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7 (septītajā) dienā pēc tā nodošanas pastā.
	5. Pusēm rakstveidā vienojoties, Līgums var tikt izbeigts jebkurā laikā.
	6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti Latvijas Republikas normatīvajos aktos noteiktajā kārtībā.
3. **Konfidencialitāte**
	1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
	2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā un arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	3. Puses ir atbildīgas par konfidencialitātes saistību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu konfidenciālu informāciju saņemt, puses.
	4. Katra Puse pret šādu konfidenciālo informāciju izturēsies ar to pašu rūpību kā attiecībā pret savu konfidenciālo informāciju.
	5. Konfidencialitātes saistības neattieksies uz informāciju:
		1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja Puses;
		3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
		4. kuras izpaušanas pienākums ir noteikts ar normatīvajiem aktiem.
	6. Informācija presei saistībā ar Līgumu iepriekš rakstveidā jāsaskaņo abām Pusēm.
	7. Līgums un tā grozījumi un/vai papildinājumi tiek publicēti Pasūtītāja mājas lapā saskaņā ar Publisko iepirkumu likuma 8.2 panta trīspadsmito daļu.
4. **Nobeiguma noteikumi**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
	4. Līguma izpilde notiek atbilstoši Līgumā un Tehniskajā specifikācijā paredzētajai kārtībai.
	5. Līgums ir izstrādāts un noformēts latviešu valodā uz 4 (četrām) lapām ar vienu pielikumu uz \_\_\_ (\_\_\_\_\_\_\_) lapaspusēm, divos eksemplāros ar vienādu juridisko spēku – pa vienam katrai Pusei.
5. **Pušu rekvizīti un paraksti**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| Valsts kaseReģ. Nr. 90000597275,  |   |
| Smilšu iela 1, Rīga, LV-1919, Latvija |  |
| tālr. 67094222, fakss 67094220, e-pasts: kase@kase.gov.lv  |   |
| Valsts kase, kods TRELLV22 Konts LV06TREL2130051005000 |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K.Āboliņš

1. pielikums

Līgumam Nr. \_\_\_\_\_\_\_\_

**TEHNISKĀ SPECIFIKĀCIJA**

par Tīkla komutatoru iegādi